Na temelju članka 78. Zakona o koncesijama („Narodne novine“, broj 69/17, 107/20) i članka 31. Statuta Općine Vidovec („Službeni vjesnik Varaždinske županije" broj 20/21), Općinsko vijeće Općine Vidovec na 32. sjednici održanoj dana 05. prosinca 2024. godine donosi

GODIŠNJI PLAN DAVANJA KONCESIJA

iz područja komunalnih djelatnosti za 2025. godinu

I.

Utvrđuje se Godišnji plan davanja koncesija iz područja komunalnih djelatnosti za 2025. godinu, kako slijedi:

1. Koncesija za obavljanja dimnjačarskih poslova na području Općine Vidovec

- planirani broj koncesija: jedna (1) koncesija,

- rok na koji se koncesija planira dati: 4 godine,

- procijenjena godišnja naknada za koncesiju: 700,00 EUR,

- planirani rashodi za koncesije utvrđuju se u visini troškova provođenja postupka za davanje koncesije,

- popis ugovora o koncesiji koji istječu u godini na koju se plan odnosi s napomenom za koje se koncesije planira novi postupak davanja koncesije: istječe se Ugovor o koncesiji za obavljanje komunalne djelatnosti dimnjačarskih poslova na području Općine Vidovec, KLASA: 363-02/21-01/11, URBROJ: 2186/10-02/1-21-11 od 15. listopada 2021. godine.

II.

Pravna osnova za davanje koncesija u smislu ovog Godišnjeg plana koncesija sadržana je u članku 44. Zakona o komunalnom gospodarstvu („Narodne novine“, broj 68/18, 110/18, 32/20), članku 8., st 1., t. 14. Zakona o koncesijama („Narodne novine“, broj 69/17, 107/20) i članku 9. Odluke o komunalnim djelatnostima na području Općine Vidovec („Službeni vjesnik Varaždinske županije“ broj 94/21).

III.

Ovaj Godišnji plan dostavlja se ministarstvu nadležnom za financije.

IV.

Ovaj Plan stupa na snagu osmog dana od dana objave u „Službenom vjesniku Varaždinske županije“.

KLASA:363-08/24-01/01

URBROJ:2186-10-01/1-24-06

Vidovec, 05. prosinca 2024.

OPĆINSKO VIJEĆE OPĆINE VIDOVEC

PREDSJEDNIK

Krunoslav Bistrović